**Повик за поднесување апликации за избор на партнер(и) за интервенција за**

**јакнување на вредносните синџири во земјоделскиот сектор преку подобрување на производната технологија(и)**

Проект - Организациски развој на Мрежата за рурален развој на Северна Македонија и развој на одржливи модели за безбедност на храна за локалните заедници

**Референтен број 4.3.1.2.1.**

**I. Вовед**

Мрежата за рурален развој на Северна Македонија гради партнерства и остварува стратешка соработка за влијание врз политиките за рурален развој на локално и национално ниво, ја поддржува и ангажира руралната заедница преку активности за градење и искористување на нивните способности, вештини и знаења, промовира и застапува ставови кои поттикнуваат услови за еднаков развој и одржливо искористување на природните ресурси. Како организација која работи на постојан развој и инклузија на рурални средини, целта на активностите на МРР на СМ е руралното население во Република Северна Македонија да живее и работи во инклузивна средина што поттикнува диверзификација и одржливост, овозможувајќи рамномерен развој и унапредување на социо-економските услови за живот, како и зачувување на природното богатство и културното наследство.

Во мај 2021 година МРР на СМ го започна проектот „Организациски развој на Мрежата за рурален развој на Северна Македонија и развој на одржливи модели за обезбеденост со храна за локалните заедници“, кој е дел од проектот „Зголемување на приходите и социо-економско зајакнување на ранливите и маргинализираните групи од руралните и приградски средини 2021-2023 (IISEE)“, имплементиран од We Effect, a финансиски подржан од SIDA.

Проектните активности на МРР на СМ се фокусирани на локалните рурални заедници, нивната еластичност и одржливост овозможувајќи поддршка во руралниот развој со посебен акцент на сиромашните членови на заедницата.

Главните цели од проектот IISEE се:

Цел 1. Руралните претпријатија, малите земјоделци/производители растат и обезбедуваат повеќе приходи и можности за вработување на луѓето од руралните области, особено жените и младите.

Цел 2. Локалните заедници се отпорни и одржливи, обезбедувајќи поддршка во руралниот развој, особено за сиромашните членови на заедниците во избраните пазарни системи.

Цел 3. Повеќе Роми имаат капацитети и пристап до пазарот на труд, да ги преземат можностите за вработување и бизнис во избраните пазарни системи.

Цел 4. Организациски развој.

**II. Обем на ангажман и цел на повикот**

Главната цел на овој повик е да се идентификуваат компании (партнер(и) за интервенција) кои ќе пројават интерес за спроведување на интервенција развиена врз основа на претходно тестиран бизнис модел. Целта на интервенцијата е да се подобри и/или да се стабилизира пристапот до пазарот на малите земјоделски стопанства вклучени во земјоделското производство преку обновување и/или зајакнување на постоечките пазарни системи и на тој начин да се придонесе за зголемување на нивните приходи. Поконкретно, интервенцијата треба да го подобри пристапот до пазар на малите земјоделски стопанства преку воведување и имплементација на современи земјоделски практики и модернизација на производството. Спроведувањето на интервенцијата освен што ќе овозможи олеснет пристап до пазарот ќе придонесе и за зголемување на продуктивноста и квалитетот на примарните земјоделски производи.

Проектот „Организациски развој на МРР на СМ и развој на одржливи модели за обезбеденост на храна во локалните заедници“ се заснова на пристапот за развој на пазарниот систем (MSD)[[1]](#footnote-1), каде што по извршените анализи на пазарните системи, спроведена е пилот интервенција во потсекторот кромид.

Преку тестираниот бизнис модел повторно се воспоставуваат пазарните врски кои вклучуваат воведување на советодавни услуги за малите земјоделски стопанства, вградени во бизнис активностите на земјоделско-откупниот центар, кој дејствува како интервентен партнер. Истовремено, тестираниот бизнис модел вклучува договорно земјоделско производство како основа за соработка меѓу вклучените страни. Двонасочната соработка се заснова на однапред договорен откуп на земјоделски производи и производство поддржано од експертиза за подобрување на земјоделските практики. Воведувањето на технологии значително ги намалува производствените трошоци и значително го подобрува квалитетот на земјоделските производи.

Графикон 1. Нов бизнис модел во земјоделскиот сектор

Новиот бизнис модел како успешна пилот интервенција, беше имплементиран во периодот декември 2021 - март 2022 година, во рамките на проектот „Јакнување на вредносниот синџир во потсекторот кромид“, во кој беа вклучени 20 мали земјоделски стопанства кои воспоставија договорно производство со земјоделско-откупната компанија Туран – Иван ДООЕЛ, од Богданци.

**Одговорности на партнер(и)**

● Успешно спроведување на интервенција заснована на MSD пристапот;

● Да имплементира и усвои развоен бизнис модел за зголемување на пристапот до пазарот преку подобрување на квалитетот на земјоделското производство;

● Да има активна улога во идентификувањето на мали земјоделски стопанства кои ќе бидат вклучени во интервенцијата, со посебен акцент на жените и младите;

● Во заедничка соработка со МРР на СМ активно да учествува во изработката на интервентниот план, буџетот и планот за следење и мерење на резултатите (MRM[[2]](#footnote-2));

● Да спроведува мониторинг на резултатите од интервенцијата и навремено и ефикасно да се собираат податоци потребни за системот за мониторинг и мерење резултати (MRM) на проектот IISEE;

● Да соработува и навремено да известува до персоналот на МРР на СМ и да одржува и развива соработка заснована на учество, одговорност, зајакнување, недискриминацијата и транспарентност. Родовата еднаквост е водечки принцип за сите аспекти на оваа соработка;

● Да го ​​почитува кодексот на однесување на We Effect, антикорупциските принципи итн. (Достапно на: <https://weeffect.org/app/uploads/2020/10/gov-0150-v.3.0-we-gl-code-of-conduct.pdf> и <https://weeffect.org/app/uploads/2020/10/gov-0234-v.2.0-we-effect-anti-corruption-and-integrity-policy.pdf>).

**Очекуван придонес**

* Формиран тим за спроведување на активностите и нивно ангажирање до декември 2023 година;
* Воспоставен ефикасен и одржлив советодавен систем достапен за малите земјоделски стопанства/добавувачи на примарни земјоделски производи;
* Број на мали земјоделски стопанства (повеќе од 20), кои активно вклучуваат најмалку 50% жени;
* Собрани почетни и мерливи податоци за пазарите и производителите вклучени во интервенцијата;
* Собрани податоци (прашалници за следење на напредокот) за спроведена интервенција и евалуација на нивната ефикасност.

**Подобни активности**

* Воспоставување на оперативен бизнис модел за имплементација на договорно земјоделство (*види Графикон 1*);
* Воведување нови земјоделски практики и технологии во примарното производство;
* Развој и имплементација на ефективна советодавна услуга достапна за малите земјоделски стопанства;
* Обезбедување на средства (алати, репроматеријали и сл.) за подобрување и поедноставување на производниот процес;
* Промоција на резултатите од интервенцијата;
* Друг тип на активности за постигнување на целта на ангажманот.

**Буџет на интервенција и прифатливи трошоци**

Секој буџет побаран според овој повик мора да биде во рамките на максималниот износ:

* Побараното финансирање не смее да надмине 30.000 евра;
* Побараното финансирање за интервенција не смее да надмине 50% од вкупните прифатливи трошоци за интервенцијата;
* Салдото (т.е. разликата помеѓу вкупните трошоци на интервенцијата и бараната сума) треба да се финансира од интервентниот партнер со директно финансирање и/или придонес со индиректно учество. Придонесот со индиректно учество се однесува на обезбедување на стоки и услуги платени од интервенцискиот партнер/и;
* Може да се купи опрема до максимален износ до 50% од бараното финансирање.

**Локација**

* Сите активности треба да се спроведат на територија на Република Северна Македонија.

**Партнери**

* Интервентенцискиот партнер може да има дополнителни партнерски компании кои би можеле да придонесат за постигнување на резултатите. Партнерските компании потребно е да бидат основани во Република Северна Македонија и мора да имаат потпишано договор преку кој ќе се дефинира партнерство со интервенцискиот партнер, пред истиот да аплицира. Преку партнерскиот договор ќе се определат и нивните соодветни технички и финансиски улоги и обврски.
* Доколку апликацијата за избор на интервенциски партнер(и) биде одобрена, партнерот/партнерите за интервенција ќе потпишат договор за соработка со МРР на СМ.

**III. Службени патувања и сместување**

Службени патувања и сместувања нема да бидат прифатени во овој повик.

**IV. Координација и известување**

Интервенцискиот партнер редовно ќе известува за својот напредок. Известувањето ќе биде врз претходно доставени обрасци (наративни, финансиски и обрасци за мониторинг со резултатите) до МРР на СМ на квартална основа.

**V. Услови на апликантите**

**Задолжителни технички критериуми**

* Секое правно лице кое е законски регистрирано во Централниот регистар на Република Северна Македонија и ги исполнува критериумите за трговска дејност и има најмалку 3 години искуство во земјоделската откупно-преработувачката индустрија;
* Група здружени компании кои се согласуваат една од компаниите да аплицира во име на другите.

Поединци, јавни или владини институции контролирани од владини тела или политички партии немаат право да аплицираат на овој јавен повик**.**

**Интервенцискиот партнер мора да биде способен за:**

* Воспоставување и тестирање на бизнис модел;
* Да спроведува теренска работа и соработка со мали земјоделски стопанства и останатите засегнати партнери во интервенцијата;
* Да подготвува извештаи и доставува податоци до МРР на СМ;
* Работа во временски рокови;
* Организирање и работа со тим;
* Спречување и алатки за решавање на конфликти.

**VI. Временска рамка**

Интервенцијата се очекува да трае во периодот септември-октомври 2022 година до декември 2023 година.

**VII. Процес на аплицирање**

Кандидатите треба да ги достават сите потребни документи, следните е-маил адреси:

[elizabeta.r@ruralnet.mk](mailto:elizabeta.r@ruralnet.mk), [vasko.g@ruralnet.mk](mailto:vasko.g@ruralnet.mk) и [vancho.n@ruralnet.mk](mailto:vancho.n@ruralnet.mk).

Краен рок за апликација **02.09.2022 година.**

Апликациите е потребно да бидат со назнака „Повик за поднесување апликации за избор на партнер(и) за интервенција“ - референтен број 4.3.1.2.1.

**VIII. Потребни документи:**

* Потпишани договори за партнерство во случај на повеќе од еден апликант;
* Формулар за апликација кој опишува како најдобро би одговарале на бараните задачи и очекуваните резултати (Прилог 1) пополнет на македонски или англиски јазик;
* CV на предложените членови на тимот на интервенцискиот партнер;
* Копија од валидна регистрација на барателот (како и партнер(и) доколку е применливо) издадена од Централниот регистар на РСМ;
* Годишен финансиски извештај за 2021 година на апликантите (како и партнер(и) доколку е применливо);
* Изјава за (не)постоење конфликт на интерес (потпишана) (Прилог Б);
* Предлог буџет за интервенцијата на сеопфатна основа (вклучени сите национални даноци).

**IX Критериуми за избор:**

Изборот на апликацијата ќе се заснова на следниве критериуми:

1. **Техничка евалуација (70%):**

Техничката евалуација на пристигнатите понуди ќе се состои од:

* Години на работење на компанијата во соодветниот сектор;
* Број на редовни добавувачи (мали земјоделски стопанства);
* Годишен промет (просек последните 2 години во евра);
* Опис на активноста (разбирање на договорот за интервенција, совпаѓање со повикот);
* Ниво на вклученост на интервентниот партнер во предложените активности;
* Очекувани резултати (број на планирани договори потпишани со малите земјоделски стопанства);
* Очекувано учество на жените и младите како % од вкупниот број на корисници;
* Очекуван број на корисници на интервенцијата (број на корисници кои ќе бидат вклучени во интервенцијата, на пр. број на членови на семејството, вработени итн.)
* Вкупен % од зголемениот бруто приход на малите земјоделски стопанства;
* Потенцијал за нови вработувања;
* Одржливост на интервенцијата по завршувањето на поддршката.

1. **Финансиска проценка (30%)**

Евалуацијата на финансиските понуди ќе се базира на процентот на кофинансирање и релевантност.

Следниве очекувања ќе се сметаат за предност во процесот на евалуација на предлозите:

* Поголем број на очекувани корисници, жени, мажи и млади кои директно имаат корист од проектните интервенции;
* Воведување договорно земјоделско производство;
* Воведување одржлив модел на советодавни услуги за малите земјоделски стопанства.

**X. Услови на плаќање**

Договорениот износ на буџетот за интервенции ќе биде наведен во Меморандумот за соработка (MoU)/Договорот за соработка) и соодветните анекси. Сите плаќања ќе се вршат во МКД по среден курс на НБРСМ на датумот на одобрување на испораките од страна на проектот IISEE.

**XI. Изјавата за (не)постоење на конфликт на интереси**

Апликантот ќе опише дали нивната компанија/вработени имаат деловни или лични односи со тесно поврзана страна од We Effect, нејзината регионална канцеларија во Скопје, нејзините управни тела и вработени или со МРР на СМ како партнерска организација.

Тесно поврзана страна (физички лица или правни лица) според дефиницијата на We Effect се смета лице кое има можност да врши контрола или значително влијание врз другото лице кога станува збор за финансиско и оперативно одлучување во врска со некоја активност. Целта на Изјавата е да ги открие таквите информации што го прават процесот на аплицирање и евалуација потранспарентен и ги поддржува понудите во нејзината релевантност според условите на отворениот пазар.

**Контакт**

Контакт лица на МРР на СМ за оваа набавка се:

Елизабета Ристеска Мрческа – организациски координатор, е–маил адреса: [еlizabeta.r@ruralnet.mk](about:blank),

Ванчо Наунов – ко-фасилитатор, е-маил адреса: [vancho.n@ruralnet.mk](mailto:vancho.n@ruralnet.mk),

Васко Ѓорѓиевски – ко-фасилитатор, е-маил адреса: [vasko.g@ruralnet.mk](mailto:vasko.g@ruralnet.mk).

1. https://beamexchange.org/market-systems/what-market-system/ [↑](#footnote-ref-1)
2. https://beamexchange.org/guidance/monitoring-overview/intervention-performance-monitoring/overview/ [↑](#footnote-ref-2)